Q=17	C=17	SS=5	LS=0	PS=0	DC=5	LC=0	SD=0	BS=2	G0=5	G1=3	G2=1	DLID=kaa_Latn	BODY=2021 jyldyń 13 qazan 2021 20:29\nNUR-SULTAN. QazAqparat – QR Premer-Mınıstriniń orynbasary Eraly Toǵjanovtyń tóraǵalyǵymen QR aýmaǵynda koronavırýs ınfektsııasynyń taralýyna jol bermeý jónindegi vedomstvoaralyq komıssııanyń otyrysy ótti, dep habarlaıdy QR Úkimetiniń baspasóz qyzmeti.\nDensaýlyq saqtaý mınıstri Alekseı Tsoı eldegi sanıtarııalyq-epıdemıologııalyq jaǵdaı týraly baıandama jasady.\nSońǵy eki aptada COVID-19-ben aýyrý deńgeıi 30%-ǵa, ólim-jitim 40%-ǵa tómendedi.\nVAK otyrysynda birqatar mańyzdy sheshim qabyldandy:\nCOVID-19-ǵa qarsy ujymdyq ımmýnıtetti qalyptastyrý maqsatynda vaktsınalaýǵa jatatyn kontıngent 9,9 mln-nan 11,4 mln adamǵa deıin ulǵaıtyldy, bul DDSU usynymdaryna sáıkes ujymdyq ımmýnıtetke 60% deńgeıinde qol jetkizýge múmkindik beredi;\nhalyqty qaıta vaktsınalaýdy a. j. qarashanyń úshinshi onkúndiginen kelesi sanattaǵy adamdar úshin bastaý josparlanyp otyr: táýekel toptary (medıtsına qyzmetkerleri, pedagogter, medıtsınalyq-áleýmettik mekemeler men jabyq mekemelerdiń personaly men kontıngenti, kúsh qurylymdarynyń qyzmetkerleri); 60 jastan asqan adamdar;\nózdiginen zertteýlerden ótken jáne KVI-ǵa qarsy antıdenelerge teris test nátıjesi bar adamdar; «ASHYQ» jobasyna qatysatyn kásipkerlik nysandarynyń jumys ýaqyty ulǵaıdy, «jasyl aımaqta» – saǵat 03:00-ge deıin, «ASHYQ» jobasynyń kóshbasshylary úshin – saǵat 05:00-ge deıin; «sary aımaqta» – saǵat 01:00-ge deıin, «ASHYQ» jobasynyń kóshbasshylary úshin – saǵat 03:00-ge deıin;\nÚndistan jáne Fılıppınmen ózara vaktsınalaý tólqujatyn taný iske asyryldy, nátıjesinde Qazaqstan Respýblıkasy 15 elmen vaktsınalaý pasportyn taný týraly kelisimge qol jetkizdi (Túrkııa, Vengrııa, Grýzııa, Qyrǵyzstan, Moldova Respýblıkasy, Mońǵolııa, Taıland, Belarýs Respýblıkasy, Armenııa, Iran, San-Marıno, Argentına, Estonııa, Úndistan men Fılıppın);\nkarantındik shekteýler kezeńinde QR Memlekettik shekarasyn kesip ótý tártibine QR aýmaǵyna erkin kirý (VAK sheshiminsiz) bóliginde ózgerister engizildi: týystyq faktisin rastaı otyryp, QR azamattarynyń týystary bolyp tabylatyn sheteldikterge;\nQR azamattarynyń otbasy músheleri bolyp tabylatyn sheteldikterge aýyr naýqastanǵandarǵa kútim jasaý úshin, olardyń ilesip júretin jubaılary men kámeletke tolmaǵan balalaryna, sondaı-aq jerleý rásimine kelgenderge.\nVedomstvoaralyq komıssııanyń otyrysyn qorytyndylaı kele, Eraly Toǵjanov birqatar naqty tapsyrma berip, VAK qatysýshylarynyń aldynda taıaý ýaqyttaǵy basym mindetterdi belgiledi.\nBasty sózder: Kásipkerlik, bıznes, Vaktsına, QR Úkimeti, Medıtsına, Qoǵam,